ኢትዮጵያ የግዙፍ ኩባንያዎች ትኩረት እየሳበች ነው፡- አቶ ሬድዋን
 የኢትዮጵያ የኢኮኖሚ ዕድገት የአሜሪካ ግዙፍ ኩባንያዎችን ትኩረት መሳብ መጀመሩን የመንግስት ኮሚንኬሽን ጉዳዮች ጽህፈት ቤት ኃላፊ ሚንስትር አቶ ሬድዋን ሁሴን ገለጹ፡አቶ ሬድዋን የፕሬዝዳንት ባራክ ኦባማ በኢትዮያ ይፋዊ ጉብኝት ማድረግ አስመልክቶ ከሚት ኢቢሲ ጋር ባደረጉት ቃለ ምልልስ እንዳሉት ጉብኝቱ ሀገሪቱ ባለፉት አስር ዓመታት ያስመዘገበችው እድገት የባለሀብቶችን ቀልብ መሳብ መጀመሩ ያሳያል፡፡ኢትዮጵያ አለም አቀፍ የንግድ ድርጅቶችን ወደ ሀገር ውስጥ ከማስገባቷ በፊት የውስጥ የመወዳደር አቅሟን ማሳደግ እንደሚገባም ተናግረዋል፡፡ኢትዮጵያ የራሷንም ሆነ የጎረቤቶቿን ሰላም ለማስጠበቅ በትኩረት እየሰራች ነው ያሉት አቶ ሬድዋን በቀጣይም የአከባቢውን ሰላም በማስጠበቅ ረገድ ከአሜሪካ ጋር ተባብራ ለመስራት ዝግጁ ናት ብለዋል፡፡ኢትዮጵያ በምስራቅ አፍሪካ ከፍተኛ ሚና የምትጫወት ሀገር መሆኗን የገለፁት አቶ ሬድዋን በአየር ንብረት ለውጥ ላይም ጥሩ ምሳሌ እየሆነች ነው ብለዋል፡፡(ኢቢኮ)